लखनऊ। विद्युत नियामक आयोग के निर्देशों का पालन न करना यूपी पॉवर कारपोरेशन के लिए महंगा साबित हो गया। आयोग ने एक लाख रुपये का जुर्माना लगा दिया है। साथ ही आयोग ने यह भी आदेश दिया है कि अगर एक सप्ताह में आदेश का पालन नहीं किया गया तो रोजाना छह हजार रुपये का जुर्माना प्रतिदिन लगेगा। बिडिंग रूट के उत्पादन गृह लैंको अनपरा पावर लिमिटेड की पावर कार्पोरेशन के खिलाफ दायर अवमानना याचिका की सुनवाई के दौरान नियामक आयोग ने यह आदेश दिया।